als_Latn dik_Latn sag_Latn
Paketa "Një hap drejt shkollës"
INFORMACION ORIENTUES për MËSUESIT dhe PRINDËRIT
Paketa "Një hap drejt shkollës" është një botim për arsimin parashkollor, për fëmijët nga 5-6 vjeç, të cilët përgatiten për në shkollë. Ai është hartuar në përputhje me programin e hartuar nga Ministria e Arsimit. Synimi i këtij botimi është t'u vijë në ndihmë fëmijëve, por edhe mësuesve e prindërve për të përgatitur nxënësin e ardhshëm.
Në paketë përfshihen:
Libri "Unë dhe shkronjat" Disa nga objektivat që synohen të arrihen nëpërmjet këtij libri janë:
• të nxitë fëmijën të flasë qartë,
• të dëgjojë në mënyrë aktive,
• t'u përgjigjet pyetjeve rreth një teksti,
• të njohë e lexojë shkronjat e mëdha të alfabetit,
• të lidhë tingullin me shkronjën,
• të lexojë në global fjalë, duke u ndihmuar nga figurat,
• të shkruajë shkronjat e shtypit,
• të dallojë shkronjën, fjalën dhe fjalinë,
• të njihet me disa forma letrare, si: vjersha, tregime, përralla etj.
Libri "Unë dhe numrat"
Teksti është ndërtuar duke iu përgjigjur këtyre linjave të programit:
• Numri (njohja e numrit dhe veprimet me numrat).
• Gjeometria dhe orientimi në hapësirë (figurat dhe trupat gjeometrikë), marrëdhëniet hapësinore.
• Matja (gjatësia, masa, koha).
• Modele, marrëdhënie dhe funksione (modele dhe krahasime të tjera, cilësitë e përbashkëta të elementeve të një grupi).
Libri "Unë dhe mjedisi"
Libri është ndërtuar me dy pjesë kryesore që i korrespondojnë:
Pjesa I — Unë dhe të tjerët (vendi që zë fëmija në mjedisin social);
Pjesa II — Unë dhe mjedisi (vendi që zë fëmija në mjedisin natyror).
Libri "Unë dhe arti"
Teksti është i ndërtuar me tri pjesë.
I. Në pjesën e parë fëmijët njihen me proceset fillestare të vizatimit:
a) Mësojnë konceptin e vijës së drejtë dhe të lakuar dhe ushtrohen praktikisht për t'i realizuar ato.
b) Ushtrohen të përcaktojnë lloje të ndryshme të vijave në mjedisin që i rrethon.
c) Dallojnë ngjyrat dhe i ndajnë ato në:
• ngjyra të ngrohta (e kuqe, e verdhë, portokalli);
• ngjyra të ftohta (blu, jeshile, vjollcë).
Në paketën për arsimin parashkollor përfshihet dhe një CD me 12 këngë, të shoqëruara me tekstet e tyre. Këngët kanë një melodi të thjeshtë, të shoqëruar me instrumente, si: piano, violinë e violonçel dhe këndohen nga një këngëtare e vogël. Fëmijët pasi të mësojnë tekstet e këngëve, mësojnë t'i këndojnë.
MOZAIKU I SHKRONJAVE
Shkronjat e alfabetit janë dhënë të stilizuara me figurën përfaqësuese të tyre, më qëllim që fëmijës t'i fiksohet ajo. LOJA - Nëse shkronjat e alfabetit renditen sipas radhës, atëherë fëmija arrin të krijojë figurën e mozaikut.
Realizimi i kësaj pakete kërkon shoqërimin me mjete didaktike e lojëra të ndryshme, por mbi të gjitha me vullnetin dhe pasionin e mësuesve dhe të prindërve, që fëmija ta ketë sa më të lehtë kalimin nga cikli parashkollor në ciklin fillor.
Albas, për mësuesit e ciklit parashkollor ka përgatitur Udhëzuesin Metodik, në të cilin trajtohen të gjitha temat e përfshira në librat e kësaj pakete, si dhe veprimtari të ndryshme.
Planin mësimor, si dhe fletë të modeluara mund t'i shkarkoni falas nga faqja jonë e internetit: www.albas.al.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn